open-index/open-wikipedia-markdown huggingface dataset:
Szekszárd

**Szekszárd** on komitaadi õigustega linn Ungaris, Tolna komitaadi ja Szekszárdi kreisi keskus.

Linna on esmamainitud 1015. aastal.

Szekszárd on väikseima elanike arvuga linn, mis on komitaadi keskus.

Szekszárdis on sündinud Mihály Babits.

## Viited

## Välislingid

* Szekszárdi koduleht
Sünopsis

**Sünopsis** (kreeka *συν* - koos,  *οψις* - vaade) on lühikeselt esitatud kokkuvõte, mis koondab vaatlusaluse teema kõik põhipunktid. Paljudel juhtudel viitab sünopsis filmi või raamatu stsenaariumile või mingile muule narratiivile. Tavaliselt käsitlevad sünopsised teemat rohkem sügavuti kui lihtsalt kokkuvõtted, et anda edasi teemast piisav arusaam.

**Sünopsis** on ka kogumik eri autorite kirjutisi sama asja kohta.

## Vaata ka
*Sünoptiline meteoroloogia
*Sünoptiline filosoofia
*Sünoptiline probleem
*Sünoptiline teadus
*Sünoptilised evangeeliumid
Karujärv (täpsustus)

**Karujärve** all võidakse mõelda mitut järve:
* **[[Karu järv]]** asub Põlva maakonnas Kanepi vallas.
* **[[Karujärv]]** asub Saare maakonnas Kärla vallas.
* **[[Suur Karujärv]]** asub  Põhja-Ameerikas Kanadas.
* **[[Nõo Karujärv]]** asub Tartu maakonnas Nõo vallas.
* **[[Nõo Väike Karujärv]]** asub Tartu maakonnas Nõo vallas.

## Vaata ka
* Karujärve, küla Saare maakonnas Saaremaa vallas.
* Karujärve tee, tänav Kärla vallas Kärla alevikus.
Louise Michel

**Louise Michel** (29. mai 1830 – 10. jaanuar 1905) oli prantsuse anarhist, kooliõpetaja ja meditsiinitöötaja. Tema pseudonüüm oli **Clémence** ja hüüdnimi **Montmartre'i Punane Neitsi** ja **Pariisi kommuuni Punane Neitsi** (*la louve rouge*).

## Elukäik
Louise sündis teenijanna Marianne Micheli ja lossiomaniku Etienne Charles Demahis' perekonnas. Louise kasvatasid üles isa vanemad ning ta sai erahariduse. Pärast vanaisa surma 1850. aastal omandas ta õpetajakutse, kuid tema vaenulikkus Napoleon III vastu ei võimaldanud tal töötada riiklikus koolis. Temast sai Napoleoni vägivaldne vaenlane ning ta tahtis valitsejat ka tappa. 

1866. aastal sai ta töökoha Pariisis Montmartre'i kvartalis. Töö kõrvalt tegeles agaralt heategevusega ja ühines revolutsionääridega. 

Ta oli Pariisi kommuuni, mis lühikest aega (18. märtsist kuni 28. maini 1871) valitses Pariisi, üks eestvedajaid.

1871. aastal mõisteti tema üle kohut, kus ta kaitses Pariisi kommuuni tegevust. Kohtuotsusega määrati ta 20 kuuks vanglasse ning pärast seda deporteeriti Prantsusmaalt Uus-Kaledooniasse. 

Uus-Kaledoonias õpetas ta kohalikele prantsuse keelt. 1880. aastal naasis Pariisi, kuid mõni aeg hiljem sattus jälle vangi. Hiljem emigreerus Londonisse, külastades aeg-ajalt ka Prantsusmaad.
Dalmaatsia rannik

**Dalmaatsia rannik** on rannikutüüp, mille puhul saarte rannajoon kulgeb maismaa rannajoonega paralleelselt. 

Rannajoone sihi määrab või seda mõjutab geoloogiliste struktuuride (näiteks Dinaari mäestiku) pikitelje siht. Mäeahelike vahelised orud on mereveega üle ujutatud ja tekkinud on vasarakujulised poolsaared ja lahed. 

Rannajoone morfoloogiline kuju on määratud lähedalasuvate mäestike pikitelje sihiga. Rannajoonele on iseloomulikud arvukad pikliku kujuga rannikulähedased saared, mis asetsevad rannajoonega paralleelselt. Ranniku iseloomulik kuju on tekkinud tänu meretaseme tõusule peale jääaega, mille tulemusel on osa vanadest mäestikest uppunud ning saared on moodustunud mäeahelike veepealsetest tippudest. Selle tulemusel on saartevahelised lahed sügavad.

Dalmaatsia rannik on iseloomulik Aadria mere idarannikule (rannikutüübi nimi pärineb Horvaatia lõunaosas asuvast endise Rooma provintsi Dalmaatsia nimest). Tegemist on suhteliselt harva esineva rannikutüübiga. Teiseks näiteks võib tuua Sumatra saare edelaranniku, kus suure saare rannajoonega paralleelselt asetsevad Mentawai saared. Mingit analoogiat võib täheldada ka Tšiili lõunaosa ja isegi Põhja-Norra rannikutel, kuid nende arengulugu on mitmeti erinev.

## Vaata ka
*Deltarannik
*Fjordrannik
*Laidrannik
*Limaanrannik
*Padumere rannik
*Riasrannik
*Skäärrannik
Székesfehérvár

**Székesfehérvár** on komitaadi õigustega linn Ungaris, Fejéri komitaadi keskus. Linna nimi kõnekeeles on **Fehérvár** ('valge loss').

Linna rajas suurvürst Géza 972. aastal. 

Keskajal oli Székesfehérváris ungari kuningate residents, aastatel 1038–1526 krooniti seal 37 kuningat. Linna on maetud 15 Ungari valitsejat, nende seas mitmed Ungari esimesed kuningad.

1543. aastal vallutasid linna türklased ning lõhkusid kirikud ja kuningate hauad ning ehitasid asemele mošeed. 

Elanike arv on 2021. aasta seisuga 95 545. 2011. aasta rahvaloenduse kohaselt oli elanikke 100 570. Székesfehérvár on elanike arvult Ungari suuruselt üheksas linn.

2001. aasta rahvaloenduse andmetel oli Székesfehérvári elanikest ungarlasi 98,9%, mustlasi 0,4%, sakslasi 0,3%, slovakke 0,04% ja teistest rahvustest inimesi 0,36%.

Linnas tegutseb jalgpalliklubi Fehérvár FC, mis on kolmekordne Ungari meister.

Linnas on sündinud Ungari peaminister Viktor Orbán.

## Sõpruslinnad

* Alba Iulia, Rumeenia
* Biograd na Moru, Horvaatia
*  Tuzla, Bosnia ja Hertsegoviina
* Birmingham, USA
* Blagoevgrad, Bulgaaria
* Bratislava, Slovakkia
*  Sokobanja, Serbia
* Cento, Itaalia
* Chorley, Suurbritannia
* Erdenet, Mongoolia
*  Delčevo, Põhja-Makedoonia
* Kemi, Soome
* Kocaeli, Türgi
* Luhansk, Ukraina
* Miercurea Ciuc, Rumeenia
* Opole, Poola
* Schwäbisch Gmünd, Saksamaa
* Zadar, Horvaatia

## Viited

## Välislingid

*Székesfehérvári koduleht
Linajärv

**Linajärv** on mitme Eesti järve nimi:

* Hellenurme Linajärv, Järv Valgamaal Otepää vallas
* Holstre Linajärv, järv Viljandimaal
* Jussi Linajärv, järv Harjumaal Kuusalu vallas
* Jõuga Linajärv, järv Ida-Virumaal Alutaguse vallas
* Kivisilla Linajärv, järv Harjumaal Anija vallas
* Kooraste Linajärv, järv Põlvamaal Kanepi vallas
* Koruste Linajärv, järv Tartumaal Elva vallas
* Kreo Linajärv, järv Harjumaal Anija vallas
* Kurtna Linajärv (Suur Linajärv), järv Ida-Virumaal Alutaguse vallas
* Kurtna Väike Linajärv, järv Ida-Virumaal Alutaguse vallas
* Linajärv (Saaremaa), järv Saaremaal
* Metstoa Linajärv, järv Harjumaal Kuusalu vallas
* Nelijärve Linajärv, järv Harjumaal Aegviidus
* Nõmmoja Linajärv, järv Harjumaal Kuusalu vallas
* Orgi Linajärv, järv Harjumaal Anija vallas
* Paunküla Linajärv, järv Harjumaal Kose vallas
* Tooma Väike Linajärv, järv Jõgevamaal Tooma külas
* Väike Linajärv, järv Jõgevamaal Kärde külas (eelmisest 2 km lõunas)
* Uibo Linajärv, järv Põlvamaal Põlva vallas
* Viitna Linajärv, järv Lääne-Virumaal Kadrina vallas
* Väikene Linnajärv, järv Valgamaal Valga vallas

## Vaata ka
* Linajärved
Sotsiaalabi

**Sotsiaalabi** on riiklike meetmete süsteem, mille eesmärgiks on parandada inimese toimetulekut igapäevaeluga.

Sotsiaalabi saamiseks peab inimese majanduslik olukord vastama kindlatele kriteeriumite.

Sotsiaalabi subjektid on vähese sissetulekuga inimesed. Vähene sissetulek on tingitud suutmatusest ühiskonnas osaleda – kas siis tervisehäire tõttu või mingil muul põhjusel.

Mõnes mõttes on mõiste *sotsiaalabi* Eestis 2012. aastal häguse tähendusega. Kuigi Eesti linnade linnavalitsuste koosseisus oleva üksuse nimi on *sotsiaalabi osakond*, siis mõiste *sotsiaalbi* täpne sisu lahtiseletamine Eestis puudub. 

Küll on aga mõtestatud lahti sotsiaalhoolekande mõiste – sotsiaalteenuste, sotsiaaltoetuste, vältimatu sotsiaalabi ja muu abi osutamise või määramisega seotud toimingute süsteem.

## Välislingid
*Sotsiaalhoolekande seadus Sotsiaalabi osutamise reeglistik Eestis
Yumi, Yumi, Yumi

**Yumi, Yumi, Yumi** (bislama Meie, Meie, Meie) on Vanuatu riigihümn alates 1980. aastast. Viisi ja sõnade autor on François Vincent Ayssav, kes võitis pärast iseseisvumist välja kuulutatud konkursi.

## Sõnad

*Refrään:*

Yumi, Yumi, Yumi i glat blong talem se, 
Yumi, Yumi, Yumi i man blong Vanuatu!

God i givim ples ya long yumi, 
Yumi glat tumas long hem, 
Yumi strong mo yumi fri long hem, 
Yumi brata evriwan!

*Refrään* Yumi, Yumi, Yumi...

Plante fasin blong bifo i stap, 
Plante fasin blong tedei, 
Be yumi i olsem wan nomo, 
Hemia fasin blong yumi!

*Refrään* Yumi, Yumi, Yumi...

Yumi save plante wok i stap, 
Long ol aelan blong yumi, 
God i helpem yumi evriwan, 
Hem i papa blong yumi,

*Refrään* Yumi, Yumi, Yumi...
Kaksikdiagnoosiga Klientide Päevakeskus

**Kaksikdiagnoosiga Klientide Päevakeskus** on loodud 2005. aastal Sotsiaalministeeriumi, Tervise Arengu Instituudi ja Tallinna linna ühistööna.

Kaksikdiagnoosiga Klientide Päevakeskuse eesmärgiks on osutada ühte erihoolekandeteenust: igapäevaelu toetamise teenust.

Päevakeskuses töötavad:
*Psühhiaater – Imre Rammul
*Sotsiaaltöötaja

## Välislingid
*Kaksikdiagnoosiga Klientide Päevakeskuse koduleht
Merimetsa Tugikeskus

**MTÜ Merimetsa Tugikeskus** on asutatud 1997. aastal Tallinna Ravitootla baasil.

Merimetsa Tugikeskuses pakutakse teenuse tarbijatele järgmisi psüühiliste erivajadustega inimeste riiklikke erihoolekandeteenuseid: 
*igapäevaelu toetamise teenus;
*töötamise toetamise teenus.

## Välislingid
*Merimetsa Tugikeskuse koduleht
Suurlaugas

**Suurlaugas** on mitme Eesti järve nimi:
* **[[Selisoo Suurlaugas]]**, järv Ida-Viru maakonnas Alutaguse vallas
* **[[Endla Suurlaugas]]**, järv Jõgeva maakonnas Jõgeva vallas
* **[[Laukasoo Suurlaugas]]**, järv Lääne-Viru maakonnas Haljala vallas
* **[[Lalli Suurlaugas]]**, järv Rapla maakonnas Kehtna vallas
* **[[Hiiessoo Suurlaugas]]**, järv Ida-Viru maakonnas Lüganuse vallas
Allikjärv

**Allikjärv** asub Ida-Viru maakonnas Alutaguse vallas Kurtna järvestikus.

## Vaata ka
*Eesti järvede loend

## Välislingid
Tallinna Vaimse Tervise Keskus

**Tallinna Vaimse Tervise Keskus** on 2000. aastal loodud Tallinna linna sotsiaalhoolekandeasutus, mis pakub ja arendab vaimse tervise teenuseid psüühilise erivajadusega täiskasvanud inimestele. Keskuse eesmärk on toetada inimese elukvaliteeti ja aidata kaasa haigusest taastumisele.

Keskuses töötavad tegevusjuhendajad, sotsiaaltöötajad, psühholoogid, õed ja teised vaimse tervise spetsialistid. Meeskonda kuuluvad ka kogemusnõustajad ehk inimesed, kellel on diagnoositud psüühikahäire ja kellel on haigusest taastumise kogemus, mida teistega jagada.

Tallinna Vaimse Tervise Keskuse üksused ja nende asukohad:
*Kogukonnatöö meeskond - Mustamäe tee 50
*Rehabilitatsioonimeeskond - Mustamäe tee 50
*Pelguranna tugikodu - Pelguranna 31
*Teraapiakeskus - Mustamäe tee 50
*Haabersti klubimaja - Õismäe tee 105a
*Lasnamäe tegevuskeskus - Pae 19/1
*Iru noortemaja - Hooldekodu tee 2/2

## Välislingid
*Tallinna Vaimse Tervise Keskuse koduleht
*Tallinna Vaimse Tervise Keskus Facebookis
Järve järv

**Järve järv** on järv Saaremaal Järve külas. 

Järve kaldajoone pikkus on 744 m. Järv on mitteavalik veekogu. Järve järv on umbjärv.

Järve lähistel on Tehumardi lahingu väli.

Järve peamised elanikud on kogred.

Järve keskkonnaregistri kood on VEE2095400.

## Viited
Tartu Vaimse Tervise Hooldekeskus

**SA Tartu Vaimse Tervise Hooldekeskus** on sotsiaalteenuseid osutav asutus Tartus.

Sihtasutus Tartu Vaimse Tervise Hooldekeskus on Vaimse Tervise Hooldekeskuse õigusjärglane. Sihtasutuse asutamisotsuse tegi Tartu linnavolikogu 13. veebruaril 2003.

## Teenused
Tartu Vaimse Tervise Hooldekeskuse tegevuse eesmärk on psüühikahäiretega ja eakate inimeste elukvaliteedi parandamine või säilitamine. Sel eesmärgil osutab Tartu Vaimse Tervise Hooldekeskus järgmiseid teenuseid:
*Eakate hooldus
*Igapäevaelu toetamise teenus
*Toetatud elamise teenus
*Töötamise toetamise teenus
*Rehabilitatsiooniteenus

Rehabilitatsiooniteenuse osutamiseks töötab Tartu Vaimse Tervise Hooldekeskuses rehabilitatsioonimeeskond.

## Teadustegevus
31. oktoober – 1. november 2007 toimus rahvusvaheline konverents teemal "Rehabilitatsiooni tulemuslikkuse mõõtmine". Ettekannetega esinesid rehabilitatsiooni arendajad järgmistest asutustest:
*Elva Haigla, Elva, Eesti
*Tartu Emajõe Kool, Tartu, Eesti
*Helsingi Rehabilitatsiooni Sihtasutus, Helsingi, Soome
*Jelgava Sotsiaalhooldekeskus, Jelgava, Läti
*Lundi Ülikool, Lund, Rootsi
*Malmö Ülikool, Malmö, Rootsi
*Šiauliai Psühhiaatriahaigla, Šiauliai, Leedu
*Sotsiaalkindlustusamet, Tallinn, Eesti
*Tartu Ülikool, Tartu, Eesti
*Tervise Arengu Instituut, Tallinn, Eesti
*Tartu Vaimse Tervise Hooldekeskus, Tartu, Eesti

27.–28. novembril 2008 toimus rahvusvaheline konverents teemal "Rehabilitatsioon ja toetavad teenused. Parimad näited Eestis, Soomes ja Rootsis".

## Vaata ka

* Tartu Ülikooli Kliinikumi psühhiaatriakliinik

## Välislingid
* Tartu Vaimse Tervise Hooldekeskuse koduleht
Lavongai

**Lavongai** (ka *New Hanover*, saksa *Neuhannover*) on saar Bismarcki saarestikus, asub Uus-Iirimaa saare loodetipu lähedal. Kuulub Paapua Uus-Guinea Uus-Iirimaa provintsi. Pindala 1190 km². Kõrgeim punkt on 960 m üle merepinna. Saarel elab umbes 7000 inimest.
Erihoolekandeteenus

**Erihoolekandeteenus** on hoolekandeteenus, mis on ette nähtud psüühikahäiretega inimeste toimetuleku toetamiseks ja parandamiseks.

Eesti Vabariigis on aastal 2007 järgmised erihoolekandeteenused:
*Juhtumi korraldamine
*Igapäevaelu toetamine
*Toetatud elamine
*Elamine kogukonnas
*Töötamise toetamine
*Ööpäevaringne hooldamine
*Ööpäevaringne tugevdatud toetusega hooldamine
*Ööpäevaringne tugevdatud järelevalvega hooldamine

## Vaata ka
*Tegevusjuhendaja 

## Välislingid
*Erihoolekandeteenused Sotsiaalministeerium
Tervise Arengu Instituut

**Tervise Arengu Instituut** (TAI) on valitsuse asutatud teadus- ja arendusasutus, mis kogub, ühendab ja pakub eri allikatest pärit usaldusväärset teavet Eesti rahvastiku tervise kohta.

Instituut tegeleb rahvatervishoiu teadustöö ning terviseedenduse ja haiguste ennetusprogrammide ja -tegevuste väljatöötamise ning elluviimisega. Lisaks vastutab ta Eesti riikliku tervisestatistika ning viie rahvastikupõhise registri ja andmekogu (Eesti Meditsiiniline Sünniregister ja Raseduskatkestusandmekogu, Surmapõhjuste register, Tuberkuloosiregister, Vähiregister ja Narkomaaniaravi andmekogu) haldamise eest.

Instituudi peamised tegevusvaldkonnad on järgmised:
* rahvastiku terviseseisundi ja tervisemõjurite uurimine ning hindamine, 
* tervise edendamine, 
* tervise- ja sotsiaalteenuste korraldamine, 
* tervisepoliitika nõustamine ja mõjutamine. 

Tervise Arengu Instituut on Maailma Terviseorganisatsiooni ning Euroopa Liidu rahvatervise programmide ja projektide koostööpartner. Instituut on ka rahvusvahelise rahvatervise instituutide assotsiatsiooni (IANPHI) asutajaliige.

Tervise Arengu Instituut loodi mais 2003 kolme asutuse – Eksperimentaalse ja Kliinilise Meditsiini Instituudi, Eesti Tervisekasvatuse Keskuse ning Rahvatervise ja Sotsiaalkoolituse Keskuse – ühendamisel.

## Instituudi direktorid
*2003–2006 Maarike Harro
*2008–2016 Maris Jesse
*2017–... Annika Veimer

## Asukoht
Tervise Arengu Instituut asub Tallinnas aadressil Paldiski mnt 80. 

## Välislingid
*Tervise Arengu Instituudi koduleht
*Tervisestatistika sõnastik (eesti-inglise, seletustega)

### Tervise Arengu Instituudi hallatavad veebisaidid
* www.alkoinfo.ee 
* www.hiv.ee
* www.narko.ee
* www.nutridata.ee
* www.terviseinfo.ee
* www.toitumine.ee
Pagan (täpsustus)

***[[Pagan]]a** all mõeldakse tavaliselt aabrahamlike religioonide ainujumalasse mitte uskuvat inimest.
***[[Pagan (vulkaan)|Pagan]]** on ka vulkaaniline saar Mariaani saarestikus.
***Pagan** on Birma linna Bagan endine nimi
Gantry robot

**Gantry robot** ehk **Cartesiuse robot** on robot, millel on kolm prismaatilist liidet, mis on töötavad Descartesi ehk Cartesiuse koordinaatsüsteemis. 

Gantry roboteid kasutatakse laialdaselt esemete teisaldamisel ning mitmesugustes eriotstarbelistes masinates, näiteks laserlõikamise ja plasmalõikamise valdkonnas.
Szombathely

**Szombathely** on komitaadi õigustega linn Lääne-Ungaris, Vasi komitaadi keskus. Asub Austria piiri lähedal. 

Szombathely on Ungari vanim linn, selle asutas Rooma keiser Claudius 45. aastal nimega **Savaria** (*Colonia Claudia Savaria*). Hiljem sai sellest *[[Pannonia superior]]* provintsi pealinn.

Teise maailmasõja lõpus 4. märtsil 1945 pommitasid linna Briti lennukid.

Augusti eelviimasel nädalavahetusel toimub linnas karneval.

## Viited

## Välislingid

* Szombathelyi koduleht
Sfääriline robot

**Sfääriline robot** nagu ka silindriline robot on robot millel on kaks pöörlevat liidet ja üks lineaarne liide.
Pühapäeva pärastlõuna Grande-Jatte'i saarel

**"Pühapäeva pärastlõuna Grande-Jatte'i saarel"** (originaalpealkiri "*Un dimanche après-midi à l'Île de la Grande Jatte*") on Georges-Pierre Seurat' maal aastast 1886.
SCARA robot

**SCARA robot** (ingliskeelse nimetuse *Selective Compliant Assembly Robot Arm* või *Selective Compliant Articulated Robot Arm* esitähed) on robot, millel on kaks paralleelset pöörlevat lüli (liidet). 

SCARA robot võeti kasutusele 1979. aastal Jaapanis. SCARA robotid on kiired ja vibratsioonivabad.
Rehabilitatsioonimeeskond

**Rehabilitatsioonimeeskond** on kõrgharidusega spetsialistide kollektiiv, mis koostab puuetega inimestele nende toimetuleku säilitamiseks või parandamiseks rehabilitatsiooniplaane.

Rehabilitatsioonimeeskonda kuuluvad Eesti Vabariigis aastal 2007 järgmised spetsialistid:
*Arst
*Eripedagoog
*Füsioterapeut
*Logopeed
*Meditsiiniõde
*Psühholoog
*Sotsiaaltöötaja
*Tegevusterapeut

Kehtivate seaduste alusel peab rehabilitatsiooniplaani koostamisest osa võtma vähemalt 5 spetsialisti ja kui plaani koostatakse vaimupuudega inimesele, siis peab plaani koostamisel osalema logopeed või eripedagoog.

Tulenevalt rehabilitatsiooniplaani struktuurist, peavad plaani koostamisest igal juhul osa võtma:
*Sotsiaaltöötaja
*Arst - kui plaan koostatakse psüühikahäirega inimesele

Lisaks rehabilitatsiooniplaanide koostamisele osutab rehabilitatsioonimeeskond tavaliselt ka plaanis näidatud rehabilitatsiooniteenuseid:
*Füsioterapeudi teenus
*Füsioterapeudi grupitöö
*Eripedagoogi teenus
*Eripedagoogi grupitöö
*Eripedagoogi perenõustamine
*Logopeedi teenus
*Logopeedi grupitöö
*Logopeedi perenõustamine
*Psühholoogi teenus
*Psühholoogi grupitöö
*Psühholoogi perenõustamine
*Sotsiaaltöötaja teenus
*Sotsiaaltöötaja grupitöö
*Sotsiaaltöötaja perenõustamine
*Tegevusterapeudi teenus
Igapäevaelu toetamine

**Igapäevaelu toetamine** on ürituste kompleks, mille eesmärgiks on säilitada/toetada või parandada psüühikahäirega inimese, kes elab kodus, toimetulekut. 

Igapäevaelu toetamise teenust osutatakse reeglina päevakeskuses, kuid erandjuhtumitel ka kodus.

2008. aasta seisuga korraldab Eestis igapäevaelu toetamise teenust sotsiaalkindlustusamet.

## Välislingid

*Päevakeskuse funktsioon Tartu Vaimse Tervise Hooldekeskuse I Päevakeskuse näitel
Vaimupuue

**Vaimupuue** on kahemõtteline mõiste ja seni pole spetsialistide seas ühtset seisukohta selle termini suhtes. Tänapäeval (aastal 2007) on üsna levinud arusaam, et vaimupuue tähendab vaimset alaarengut. Kuid siiamaani annulleerimata seisukoht, mis on esitatud EE-s, väidab, et vaimupuude mõiste sisaldab nii vaimset alaarengut kui ka vaimset taandarengut.

(Vaata ka märksõna "eripedagoogika".)

## Viited
Kiwa

**Kiwa** (pseudonüüm, tegelik nimi **Jaanus Kivaste**, sündinud 11. septembril 1975) on eesti kunstnik, helilooja, kuraator ja literaat, kirjastuse ;paranoia asutaja.

Kiwa on eesti eksperimenteeriva kunsti silmapaistvamaid pioneere alates 1990. aastatest. Üles astunud rohkem kui neljasajal näitusel üle maailma, sh Moderna Museet, (Malmö, Rootsi), Tate Modern (London, UK), Stedelijk (Amsterdam, Holland), the Kitchen (NYC, US). Tema looming funktsioneerib kui intertekstuaalne uuring sotsio-sümboolse tähendusloome ja kultuuriliste koodide erinevatel tasanditel.
Ta on õppinud Tartu Kunstikoolis ja Eesti Kunstiakadeemias skulptuuri.

Aastatel 2012–2014 oli ta Stockholmi Elektroonilise Muusika Stuudio residentkunstnik Põhjamaa Ministrite Nõukogu stipendiumiprogrammi raames.

## Albumid
* "enter the untitled" (Mille Plateaux, 2021)
* "Vanatühi" (Glitch Please/Mille Plateaux, 2024)
* "electriss" (Glitch Please/Trash Can Dance, 2025)
* "Rave For Glitched Generation" (Glitch Please, 2025)

## Raamatud
* "Lastehaiglast põgenenud mänguasjad" (Eesti Keele Sihtasutus, 2002) ISBN 9985-811-89-5
* "Roboti tee on nihe ; Salatühik" (Eesti Kunstimuuseum, 2004) ISBN 9985-9527-5-8
* "metabor:skid mark of the force before the shape" [text by Kiwa ; design by Kaarel Kurismaa, 2005]
* "Tekstilääts : Kangelasema toitepiim" (koostaja, ID Salong 2006) ISBN 9949-13-745-4
* "Lennuki kõrval toas" (;paranoia publishing, 2014) ISBN 978-9949-9519-7-0
* "Autoportree tundmatuga" (Tartu Kunstimuuseum, 2015) ISBN 9789949951758
* "enter the untitled" (;paranoia publishing, 2014) ISBN 978-9949-30-970-2
* "spiral of void" (;paranoia publishing, 2017) ISBN 9789-9499-75-98-3
* "nothing" (;paranoia publishing, 2017)
* "Kummiliimiallikad" (Tänapäev, 2021) 
* "Kogetud manifestid" (Vabamõtleja, 2024), ISBN 9789916992234
* "Tagasi Hukkunud Alpinisti hotelli" (;paranoia publishing, 2025)

## Cabaret Derrida
Cabaret Derrida on Kiwa kureeritud eksperimentaalne multimeediaetendus, mis pretendeerib video, multimeedia, muusika, moe ja performance'i ühendamisele seninägematuks suurvormiks, ja mille nimi on tuletatud dada Cabaret Voltaire'ist.

## Tunnustus
* 2022 aasta kirjanik ("Kummiliimiallikad")
* 2022 Tartu linna Kultuurikandaja aasta looja kategoorias
* 2021 Eesti Kirjanike Liidu Romaanivõistluse keele- ja stiiliauhind ("Kummiliimiallikad")
* 2014 Tallinna Rahvusvahelise Graafikatriennaali kunstnikupreemia
* 2014 Köler Prize, nominatsioon
* 2008 Vaal galerii noore kunstniku preemia

## Viited

## Välislingid

* Kiwa: iga olendi tekst on ainulaadne, Eesti Päevaleht, 20. september 2008
* Tartu kunstimuuseumis avati Kiwa heliinstallatsioon, ERR, 1. märts 2013
Servomootor

**Servomootor** ehk **täiturmootor** on juhtimiseks kasutatav mootor, mis muudab temaga käitatavate mehhanismide asendit vastavalt etteantud seadesignaalidele.

Tagasisidestatud täpsed servomootorid on laialdaselt kasutuses automaatikas, robootikas ja mudelismis. Servomootor saab liikumissignaalid läbi servovõimendi kontrollerist. Liikumist kontrollivad tahhomeeter ja positsiooni enkooder, mis häiringute puhul saadavad signaale kontrollerisse. Kontroller seejärel muudab vastavalt programmile servomootori kiirust.

## Mudelismi servo

Mudelismi servod on väikesed ja kerged (2–200 grammi) servomootorid, mida kasutatakse mudelismis. Nende liikuv jõuõlg saab hoida fikseeritud asendit kindlaksmääratud liikumisvahemikus (tavaliselt 180 kraadi). Servomootoreid ei kasutata põhilise mootorina vaid juhtimiseks, näiteks mudellennuki tüürpindade, mudellaeva tüüri või mudelauto rataste keeramiseks.

Tavalisemad mudelismi servod koosnevad alalisvoolumootorist, reduktorist, tagasisideks potentsiomeetrist ja juhtelektroonikast. Servomootoreid valmistatakse erinevates suurustes, millest kõige levinum on standardservo. Standardservo mõõtmed on umbes 40 × 20 × 40 mm ja kaal ~45 g. Toodetakse ka standardservost suuremaid ja väiksemaid servosid.

Mudelismiservosid juhitakse tavaliselt 50 Hz sagedusega impulsslaiusmoduleeritud signaaliga. Kasutusel on impulsid laiusega 1–2 millisekundit. Ühe millisekundi pikkune impulss viib servo ühte äärmisse asendisse, pooleteisemillisekundine keskele ja kahemillisekundine teise serva.

## Vaata ka
*automaatjuhtimine
*servoajam
*servojuhtimine

## Viited
Positsiooniandur

**Positsioonianduriks** kutsutakse igasugust seadet, mis automaatselt mõõdab vaadeldava objekti positsiooni. Positsiooni andur võib mõõta nii absoluutses, kui ka suhtelises koordinaadistikus. Positsiooni andurid võivad mõõta nii lineaarset siiret ka nurga muutust.

## Positsiooniandurite liigid

*Potentsiomeeter
*Lineaar-diferentsiaaltransformaator (LVDT)
*Mahtuvusandur
*Keerisvooluandur (inglise: *Eddy-current sensor*)
*Halli efekti andur
*nurgakooder
Toetatud elamine

**Toetatud elamise** teenus on üks erihoolekande teenustest, mida pakutakse psüühikahäirega inimestele toimetuleku parandamiseks.

Toetatud elamise teenuse saamiseks peab inimese toimetulek nii palju alanenud olema, et ta ei ole suuteline iseseisvalt lahendama igapäevaelu keerulisemaid probleeme. Keerulisemad probleemid oleksid:
*tuleviku planeerimine;
*keerulisemate finantstehingute olemusest arusaamine.

Toetatud elamise teenuse saamisel peab klient olema võimeline igapäevaelus enda eest hoolitsema – toitu valmistama, enesehügieeniga pidama, kommunaalmakseid maksma.

Toetatud elamise teenuse osutamise korral klient saab elamispinnana kas toa korterist või ühetoalise korteri. Teenuse osutaja ei saa eraldatud elamispinna eest mingit kasumit, mis tähendab seda, et ei sõlmita klassikalist üürilepingut (lepingut, mille puhul on üürileandja eesmärk saada elamispinna üürimisest kasumit).

Toetatud elamise teenus sisaldab regulaarset juhendamist, mille tulemusena klient viib ellu elamisega seotud tulevikunägemused. Juhendamise maht on umbes üks tund päevas. Juhendamine sisaldab nii motiveerimist kui ka õpetamist.

Seega täidab toetatud elamise teenus kahte eesmärki:
*sotsiaalabi, sest klient saab elamispinna üürida omahinna eest. Reeglina on kliendi sissetulekud ebapiisavad, et üürida elamispinda turuhinnaga;
*kõrvalabi osutamine, mille tulemusena klient saab igapäevaeluga paremini hakkama.

Toetatud elamise teenuse osutaja on tavaliselt mittetulundusühing, mis saab riigilt toetatud elamise teenuse osutamise eest riiklikult fikseeritud tasu.
Meilen Tu

**Meilen Tu** (sündinud 17. jaanuaril 1978) on endine USA tennisist. 

Tema vanemad on pärit Taiwanilt.

Ta on võitnud üksikmängus ühe WTA-turniiri (2001 Aucklandis) ja neli WTA-turniiri paarismängus. Tema parim koht WTA edetabelis oli 35. (11. juuni 2007). 18. jaanuari 2008 seisuga oli ta 46. kohal.

Ta on mänginud paarismängu koos Maret Aniga. 2008. aasta Austraalia lahtistel meistrivõistlustel jõudsid nad kolmandasse ringi, kus kaotasid Serena ja Venus Williamsile 4:6, 1:6.

## Välislingid

*Meilen Tu andmed Sony Ericsson WTA Touri kodulehel
Kaksikdiagnoos

**Kaksikdiagnoos** on kahe haiguse või häire diagnoosi kombinatsioon.  

**Kaksikdiagnoosiga** patsientide all võidakse mõelda inimesi, kel on sõltuvus ja mingi muu psüühikahäire. 

## Vaata ka
*Kaksikdiagnoosiga Klientide Päevakeskus
*Komorbiidsus
Tatabánya

**Tatabánya** (saksa keeles *Totiserkolonie*) on komitaadi õigustega linn Ungaris, Komárom-Esztergomi komitaadi halduskeskus. Asub 52 km Budapestist läänes.

Linnas asuv Turuli monument on Euroopa suurim linnumonument.

Tatabánya on endine kaevanduslinn, raudtee- ja maanteesõlmpunkt.

## Viited

## Välislingid

* Tatabánya koduleht
BC Place Stadium

**BC Place Stadium** on staadion Kanadas Vancouveris.

Staadion valmis Expo 86 jaoks 1983. aastal.

Mahutab 59 841 pealtvaatajat.

BC Place Stadium on kanada jalgpalli meeskonna British Columbia Lions kodustaadion.

## Välislingid

*Staadioni koduleht
Zalaegerszeg

**Zalaegerszeg** (saksa keeles *Egersee*; sloveeni keeles *Jageršek*; horvaadi keeles *Jegersek*; hüüdnimena *Egerszeg* või *Zeg*) on komitaadi õigustega linn Ungari lääneosas, Zala komitaadi ja Zalaegerszegi kreisi halduskeskus.

## Viited

## Välislingid

* Zalaegerszegi koduleht
Geenitehnoloogiakomisjon

**Geenitehnoloogiakomisjon** (lühendatult **GTK**) on Kliimaministeeriumi juures olev komisjon, mille töö eesmärk on anda soovitusi uute geneetiliselt muundatud organismide osas.

## Koosseis
Geenitehnoloogiakomisjoni koosseis kehtestatakse Vabariigi Valitsuse korraldusega, pidades silmas, et komisjon oleks oma põhiolemuselt kõrgelt teaduslik ja et tagatud oleks kõikide huvigruppide esindatus. 2023. aasta juuli seisuga on komisjoni koosseis järgmine:
*Ando Adamson
*Margus Ameerikas
*Liina Eek
*Epp Eisler
*Liina Jakobson
*Mati Koppel
*Sulev Kuuse
*Sandra Käosaar
*Peeter Laas
*Evelin Loit
*Andres Mäe
*Ülo Niinemets
*Eve-Ly Ojangu
*Triin Sellis
*Mikk Vahtrus
*Eero Vasar
*Toomas Veidebaum

## Viited

## Välislingid
*GMO Kliimaministeeriumi veebisaidil
*Geenitehnoloogiakomisjoni põhimäärus
Liitpuue

**Liitpuue** on seisund, kus inimesel on vähemalt kaks puuet, näiteks liikumispuue ja nägemispuue. Liitpuude ingliskeelne vaste on *multiple disabilities*.

Liitpuue ei tähenda liitpuudega inimesel ilmtingimata psüühikahäire esinemist.

RFK-s ei kasutata liitpuude mõistet.
Õnne otsinguil

**"Õnne otsinguil"** (originaalpealkiri **"The Pursuit of Happyness"**) on Oscarile nomineeritud USA 2006. aasta biograafiline draamafilm silmapaistmatu üksikisiku edu- ja õnnepüüdlustest. Filmi lavastas itaalia filmirežissöör Gabriele Muccino, kelle jaoks see oli esimene ingliskeelne lavastustöö.

Peategelast Chris Gardnerit kehastab Will Smith ja tema poega Christopheri Jaden Smith. 

## Süžee
Filmi tegevus leiab aset 1981. aastal USA-s San Franciscos ja keskendub intelligentsele, kuid edutule müügimehele Chris Gardnerile (Will Smith). Chris on investeerinud kõik oma säästud, et osta innovaatilisi röntgeniseadmeid ja neid haiglatele edasi müüa. Tema müügitöö ei kulge aga edukalt ning Chrisil on raskusi oma naise Linda (Thandie Newton) ja viieaastase poja Christopheri (Jaden Christopher Syre Smith) ülalpidamisega. Mingil ajal saab Lindal kõigest kõrini ning ta otsustab Chrisi juurest lahkuda ja New Yorki kolida. Chris nõuab, et poeg tema juurde jääks, ning peabki hakkama ise üksi poega kasvatama. 

Samal ajal õnnestub tal saada tasustamata kuuekuune praktikakoht prestiižikas investeerimisfirmas, mille lõppedes üks 20 praktikandist sinna tööle võetakse. Chris näeb selles võimalust vaesusest välja tulla ning otsustab žongleerida oma müügitöö vahel, et veidikegi raha teenida, samal ajal teistest praktikantidest parem olla ning lisaks veel poja eest hoolt kanda. Siis saab tal aga raha otsa ja ta tõstetakse koos pojaga kodust välja, mille tagajärjel nad peavad ööbima kodutute varjupaikades. Hoolimata vastukäimistest peab mees kinni oma lubadusest olla armastav ja hoolitsev isa, ammutades jõudu oma poja usaldusest. Praktika lõppedes osutub Chris selleks väljavalituks, kellele pakutakse firmas börsimaaklerina tööd.

## Osatäitjad
*Will Smith – Christopher Gardner 
*Thandie Newton – Linda 
*Jaden Christopher Syre Smith – Christopher 
*Dan Castellaneta – Alan Frakesh 
*Brian Howe – Jay Twistle 
*James Karen – Martin Frohm 
*Kurt Fuller – Walter Ribbon

## Välislingid
*Koduleht 
*
* The Pursuit of Happyness At Box Office Mojo
Fjordrannik

**Fjordrannik** on rannikutüüp, mille puhul kõrge kaljune rand on liigestatud fjordidega – pikkade kitsaste järskude kõrgete kallastega ja kaugele maismaasse ulatuvate sügavate lahtede või väinadega. See rannikutüüp on iseloomulik piirkondadele, kus mäed olid kunagi liustikega kaetud. Oruliustike liikudes tekkisid pikad kitsad orud ehk troogid, mille merevesi hiljem jää sulades üle ujutas.

Fjordrannik on iseloomulik Norrale, Lääne-Šotimaale, Põhja-Iirimaale, Tšiilile, Alaskale, Islandile, Gröönimaale, Uus-Meremaale (Lõunasaar) ja Kanadale (Labradori poolsaar).

## Vaata ka
*Dalmaatsia rannik
*Deltarannik
*Laidrannik
*Limaanrannik
*Padumere rannik
*Riasrannik
*Skäärrannik
Laidrannik

**Laidrannik** on rannikutüüp, mille puhul rannajoone lähedal paikneb väikeste saarekeste – laidude ahel. See rannikutüüp esineb Eestis Väinameres, Hawaii saartel, Kariibi mere saartel, Vahemerel, Šotimaal, Iirimaal, Kanalisaartel, Põhjamaadel ja mujal.

## Vaata ka
*Dalmaatsia rannik
*Deltarannik
*Fjordrannik
*Limaanrannik
*Padumere rannik
*Riasrannik
*Skäärrannik
Paolo Nutini

**Paolo Giovanni Nutini** (sündinud 9. jaanuaril 1987) on Šotimaalt pärit laulja.

Ta on välja andnud singleid, mida on mängitud ka telekanalis MTV.

## Singlid
*"Last Request" (2006)
*"Jenny Don't Be Hasty" (2006)
*"Rewind" (2006)
*"New Shoes" (2007)
Eesti Panga muuseum

**Eesti Panga muuseum** on Eesti Panga juures asuv muuseum, kus tutvustatakse Eesti raha ja selle ajalugu, kõneldakse keskpangast, selle tegevusest ja ajaloost. 

Muuseum avati 12. juunil 1997 ja see on üks esimesi taasiseseisvunud Eesti uusi muuseume. Muuseum läbis põhjaliku uuenduse 2011. aastal ja avati 2012. aasta alguses uues asukohas, Eesti Panga kvartalis asuvas endise ajaloolise Aadlipanga ruumides. Sellega laienes väljapanek endiselt 180 ruutmeetrilt 370 ruutmeetri suurusele pinnale. Muuseumi laiendamisega seotud remondi käigus said ühtlasi uue ilme muinsuskaitse all olevad ajaloolised ruumid. 

Eesti Panga muuseum annab ülevaate: 
*Eesti territooriumil käibinud rahadest alates Eesti Vabariigi loomisest 1918 kuni tänapäevani;
*raha rollist ühiskonnas ja raha tootmisest; 
*Eesti Panga ajaloost;
*keskpanga ülesannetest eurosüsteemis: raha- ja majanduspoliitika, finantssüsteem ja selle stabiilsus, maksesüsteemid, välisvarade haldamine, majanduse prognoosimine. 

Väljapanekus on kasutatud nüüdisaegseid interaktiivseid lahendusi. Lisaks tekstidele ja arhiivimaterjalidele selgitatakse majanduse ja panganduse toimimist mängude ja muude külastajaid kaasavate vahendite abil. 

Lisaks väljapanekule on muuseumikogus üle 13 000 museaali, millest suurema osa moodustab rahakollektsioon. Lisaks on muuseumikogus paberraha ja müntide kujunduskavandite kollektsioon, hulgaliselt sõjaeelse ja praeguse Eesti Panga dokumente, raamatuid, fotosid ja muid esemeid.

Eesti Panga muuseumis asuvas pressiruumis toimuvad kõik Eesti Panga pressikonverentsid. Lisaks korraldatakse seal avalikke loenguid, kus selgitatakse päevakajalisi majandus ja- pangandusteemasid. Sissepääs muuseumisse ja loengutele on tasuta.

Eesti Panga muuseumipood on ainuke koht, kus saab vahetada Eesti krooni pangatähti ja münte eurodeks. Seda tehakse tähtajatult ja tasuta, ametliku keskkursiga 1 euro = 15,6466 krooni. Muuseumipoest saab soetada ka Eesti Panga emiteeritud meenemünte ja suveniire.

Eesti Panga muuseum asub Tallinnas Estonia pst 11.

## Vaata ka
*Eesti mark
*Eesti Vabariigi meenemündid

## Kirjandus
*Robert Treufeldt. "Eesti Panga Muuseum". // Muinsuskaitse aastaraamat 2011. Tallinn 2012. Lk 18–20

## Välislingid
*Eesti Panga muuseum
*Eesti Pank
3. sajand eKr

**3. sajand ekr** ehk **III sajand** **eKr** ehk **e.m.a.** oli kolmas sajand enne kristlikku ajaarvamist, mis algas 1. jaanuaril 300 eKr ja lõppes 31. detsembril 201 eKr.  

## Sündmused

* Esimene Puunia sõda
* Teine Puunia sõda

## Inimesed

*Leonidas II
*Qin Shi Huangdi, esimene Hiina keiser

## Avastused, leiutised ja uuendused

*Ktesibios Aleksandriast leiutas vesioreli

## Kümnendid ja aastad
300. aastad eKr: 300 eKr

290. aastad eKr: 299 eKr, 298 eKr, 297 eKr, 296 eKr, 295 eKr, 294 eKr, 293 eKr, 292 eKr, 291 eKr, 290 eKr

280. aastad eKr: 289 eKr, 288 eKr, 287 eKr, 286 eKr, 285 eKr, 284 eKr, 283 eKr, 282 eKr, 281 eKr, 280 eKr

270. aastad eKr: 279 eKr, 278 eKr, 277 eKr, 276 eKr, 275 eKr, 274 eKr, 273 eKr, 272 eKr, 271 eKr, 270 eKr

260. aastad eKr: 269 eKr, 268 eKr, 267 eKr, 266 eKr, 265 eKr, 264 eKr, 263 eKr, 262 eKr, 261 eKr, 260 eKr

250. aastad eKr: 259 eKr, 258 eKr, 257 eKr, 256 eKr, 255 eKr, 254 eKr, 253 eKr, 252 eKr, 251 eKr, 250 eKr

240. aastad eKr: 249 eKr, 248 eKr, 247 eKr, 246 eKr, 245 eKr, 244 eKr, 243 eKr, 242 eKr, 241 eKr, 240 eKr

230. aastad eKr: 239 eKr, 238 eKr, 237 eKr, 236 eKr, 235 eKr, 234 eKr, 233 eKr, 232 eKr, 231 eKr, 230 eKr

220. aastad eKr: 229 eKr, 228 eKr, 227 eKr, 226 eKr, 225 eKr, 224 eKr, 223 eKr, 222 eKr, 221 eKr, 220 eKr

210. aastad eKr: 219 eKr, 218 eKr, 217 eKr, 216 eKr, 215 eKr, 214 eKr, 213 eKr, 212 eKr, 211 eKr, 210 eKr

200. aastad eKr: 209 eKr, 208 eKr, 207 eKr, 206 eKr, 205 eKr, 204 eKr, 203 eKr, 202 eKr, 201 eKr
8. sajand eKr

**8. sajand ekr** ehk **VIII sajand** **eKr** ehk **ema** oli kaheksas sajand enne kristlikku ajaarvamist, mis algas 1. jaanuaril 800 eKr ja lõppes 31. detsembril 701 eKr. 

## Sündmused
*26. veebruar 747 eKr – Ptolemaiose kohaselt algas sellel päeval Babüloni kuninga Nabonassari valitsusaeg ning selle uus ajastu, millele sai omasaks kronoloogiliselt täpsete ajalooliste sündmuste süstemaatiline üleskirjutamine.
*Kimmerlased asustasid Musta mere põhjaranniku Põhja-Kaukaasiast Karpaaditideni.
*...

## Inimesed

*Homeros

## Avastused, leiutised ja uuendused
*753 eKr – Vana-Rooma Vana-Rooma ajaarvamise algus Rooma linna asutamisest
*753 eKr – Vana-Rooma Rooma linna asutamine
*776 eKr –Vana-Kreeka ajaarvamise algus esimestest antiikolümpiamängudest
*776 eKr – Vana-Kreeka esimesed antiikolümpiamängud
*Vana-Egiptuses hakati kasutama 15 cm läbimõõduga taldrikuid
*...

## Kümnendid ja aastad
800. aastad eKr: 800 eKr

790. aastad eKr: 799 eKr, 798 eKr, 797 eKr, 796 eKr, 795 eKr, 794 eKr, 793 eKr, 792 eKr, 791 eKr, 790 eKr

780. aastad eKr: 789 eKr, 788 eKr, 787 eKr, 786 eKr, 785 eKr, 784 eKr, 783 eKr, 782 eKr, 781 eKr, 780 eKr

770. aastad eKr: 779 eKr, 778 eKr, 777 eKr, 776 eKr, 775 eKr, 774 eKr, 773 eKr, 772 eKr, 771 eKr, 770 eKr

760. aastad eKr: 769 eKr, 768 eKr, 767 eKr, 766 eKr, 765 eKr, 764 eKr, 763 eKr, 762 eKr, 761 eKr, 760 eKr

750. aastad eKr: 759 eKr, 758 eKr, 757 eKr, 756 eKr, 755 eKr, 754 eKr, 753 eKr, 752 eKr, 751 eKr, 750 eKr

740. aastad eKr: 749 eKr, 748 eKr, 747 eKr, 746 eKr, 745 eKr, 744 eKr, 743 eKr, 742 eKr, 741 eKr, 740 eKr

730. aastad eKr: 739 eKr, 738 eKr, 737 eKr, 736 eKr, 735 eKr, 734 eKr, 733 eKr, 732 eKr, 731 eKr, 730 eKr

720. aastad eKr: 729 eKr, 728 eKr, 727 eKr, 726 eKr, 725 eKr, 724 eKr, 723 eKr, 722 eKr, 721 eKr, 720 eKr

710. aastad eKr: 719 eKr, 718 eKr, 717 eKr, 716 eKr, 715 eKr, 714 eKr, 713 eKr, 712 eKr, 711 eKr, 710 eKr

700. aastad eKr: 709 eKr, 708 eKr, 707 eKr, 706 eKr, 705 eKr, 704 eKr, 703 eKr, 702 eKr, 701 eKr
4. sajand eKr

**4. sajand ekr** ehk **IV sajand** **eKr** ehk **e.m.a.** oli neljas sajand enne kristlikku ajaarvamist, mis algas 1. jaanuaril 400 eKr ja lõppes 31. detsembril 301 eKr.  

## Sündmused

* ...

## Inimesed

*...

## Avastused, leiutised ja uuendused

## Kümnendid ja aastad
400. aastad eKr: 400 eKr

390. aastad eKr: 399 eKr, 398 eKr, 397 eKr, 396 eKr, 395 eKr, 394 eKr, 393 eKr, 392 eKr, 391 eKr, 390 eKr

380. aastad eKr: 389 eKr, 388 eKr, 387 eKr, 386 eKr, 385 eKr, 384 eKr, 383 eKr, 382 eKr, 381 eKr, 380 eKr

370. aastad eKr: 379 eKr, 378 eKr, 377 eKr, 376 eKr, 375 eKr, 374 eKr, 373 eKr, 372 eKr, 371 eKr, 370 eKr

360. aastad eKr: 369 eKr, 368 eKr, 367 eKr, 366 eKr, 365 eKr, 364 eKr, 363 eKr, 362 eKr, 361 eKr, 360 eKr

350. aastad eKr: 359 eKr, 358 eKr, 357 eKr, 356 eKr, 355 eKr, 354 eKr, 353 eKr, 352 eKr, 351 eKr, 350 eKr

340. aastad eKr: 349 eKr, 348 eKr, 347 eKr, 346 eKr, 345 eKr, 344 eKr, 343 eKr, 342 eKr, 341 eKr, 340 eKr

330. aastad eKr: 339 eKr, 338 eKr, 337 eKr, 336 eKr, 335 eKr, 334 eKr, 333 eKr, 332 eKr, 331 eKr, 330 eKr

320. aastad eKr: 329 eKr, 328 eKr, 327 eKr, 326 eKr, 325 eKr, 324 eKr, 323 eKr, 322 eKr, 321 eKr, 320 eKr

310. aastad eKr: 319 eKr, 318 eKr, 317 eKr, 316 eKr, 315 eKr, 314 eKr, 313 eKr, 312 eKr, 311 eKr, 310 eKr

300. aastad eKr: 309 eKr, 308 eKr, 307 eKr, 306 eKr, 305 eKr, 304 eKr, 303 eKr, 302 eKr, 301 eKr
Biljoon

**Biljooniks** (inglise *bullion*) nimetatakse numismaatikas münti, mis on valmistatud sulamist, milles on hõbedat 50% või vähem.

## Vaata ka
* Ligatuur
* Remeedium
Viidipäev

**Viidipäev** on rahvakalendris 15. juunil.

Kirikukalendris märter Vituse (4. sajandi algul) mälestuspäev. Kroonik Balthasar Russowi andmetel keskajal Eestis paiguti hästi tuntud tähtpäev, 19. sajandiks muutunud vähetähtsaks. 

Viidipäeval on viimane aeg kapsaid istutada (hiljem istutatud kapsad ei kasvata päid), hakkas vähenema lehmade piimaand. Viidipäeval ei kasteta taimi, et nad ära ei kuivaks.

See oli maarahvale kiire töötegemise aeg. 

Varasem viidipäeva kombestik on kalendritriivi tõttu kandunud jaanipäevale.
2040. aastad

**2040. aastad** on ajavahemik 2040. aasta algusest kuni 2049. aasta lõpuni.

## Sündmused ja suundumused
### Maailm
#### 2040
*2040. aasta suveolümpiamängud
*5. veebruar: asteroid 2011 AG5 möödub Maast
*2. mai: osaline päikesevarjutus
*4. november: osaline päikesevarjutus

#### 2042
*2042. aasta taliolümpiamängud

#### 2044
*2044. aasta suveolümpiamängud

#### 2045
*täielik päikesevarjutus Ameerika Ühendriikides

#### 2046
*2046. aasta taliolümpiamängud
*22. jaanuar: osaline kuuvarjutus Aasias, Austraalias ja Põhja-Ameerikas

### Eesti
*...
Montgomery

**Montgomery** on linn USA-s, Alabama osariigi pealinn ja rahvaarvult teine pärast Birminghami. Linn asub Montgomery maakonnas.

## Välislingid
*Linna koduleht
Ajattara (ansambel)

**Ajattara** on *[[black metal]]*'i ansambel Soomest. Bänd on nime saanud Soome mütoloogilise vaimolendi Ajattara järgi.

Bändi asutas 1996. aastal Pasi Koskinen, kes on endine Amorphise laulja ning tegutseb veel bändides Shape of Despain, Seperate the Flesh from the Bones ja Mannhai.

Aastal 2006. vallandas Koskinen kõik bändiliikmed, kuid juba 2007. aastal andis uuendatud koosseisus Ajattara välja uue albumi "Kalmanto".

## Koosseis
*Ruoja (Pasi Koskinen) – laul/kitarr
*Tonmi Lillman – trummid
*Juha Harju – basskitarr
*Vesa Wahlroos – kitarr
*Janne Immonen – klahvpillid

### Endised liikmed
*Atoni (Toni Laroma) – bass
*Malakias III (Atte Sarkima) – trummid
*Irstas (Kalle Sundström) – süntesaator
*Samuel Lempo (Tomi Koivusaari) – kitarr
*Ismonster (Ismo Liljelund) – kitarr
*Malakias (Pekka Sauvolainen) – trummid
*Malakias II (Jan Rechberger) – trummid
*Akir Kalmo (Aki Räty) – süntesaator
*Ikkala (Jarmo Ikala) – süntesaator

## Diskograafia
### Albumid
* Itse  (2001)
* Kuolema  (2003)
* Tyhjyys  (2004)
* Äpäre  (2006)
* Kalmanto  (2007)
* Noitumaa  (2009)
* Joululevy  (2009)
* Murhat  (2011)
* Lupaus  (2017)

### Singlid
* ”Ilon juhla” (2004)
* ”Joulu-single 2005” (2005)
* ”Sika” (2006)
* ”Tulppaani” (2007)
* ”Aura” (2011)
* ”Ave satana” (2017)

## Välislingid
*Ajattara Metal from Finland lehel
Little Rock

**Little Rock** on linn USA-s, Arkansase osariigi pealinn ja rahvaarvult osariigi suurim. Linn asub Pulaski maakonnas Arkansase jõe lõunakaldal.

Linn on tuntud 1957. aasta septembris linna keskkoolis (Little Rock Central High School) toimunud desegregatsiooni järgi, kus valged üritasid takistada 9 mustanahalise õpilase sisenemist kooli ning takistada desegregatsiooni. Arkansase kuberner Orval Faubus kasutas seal ka osariigi rahvuskaardi abi. Linnapea Woodrow Wilson Manni palvel saatis president Dwight Eisenhower 25. septembril linna 101. õhuväediviisi sõdurid ning föderaliseeris osariigi rahvuskaardi. Kui õppeaasta hakkas lõppema, üritas Faubus vältida koolide desegregatsiooni, üritades seda pikendada kuni 1961. aastani. Kui aga riigi ülemkohus sellega ei nõustunud, sulges kuberner 15. septembril 1958 kõik linna neli avalikku keskkooli. 27. septembril korraldatud referendumil, kus valijad hääletasid koolide sulgemise jätkamise poolt, plaanis Faubus avada rassiliselt eraldatud erakoolid, kuid tema ettepanek lükati tagasi referendumiga samal päeval, mis tekitas linnas taas rassikonflikti. Koolid jäid linnas suletuks terveks aastaka, mis sai tuntuks "kadunud aastana" (The Lost Year), ning avati uuesti alles 12. augustil 1959.

## Viited

## Välislingid
* Linna koduleht
Sõõlamiskübar

**Sõõlamiskübar** on Harry Potteri lugudes teravatipuline võlukübar. 

See on lapitud, narmendab ja paistab väga võidunud. Tal on üks auk serva lähedal, mis on tema suu. Ta suudab mõelda ja näeb kõike, mis on inimese peas, kui see pähe panna. Sõõlamiskübarat kasutatakse uute õpilaste "sõõlamiseks" eri majadesse (sõõlamine tähendab õpilaste paigutamist Sigatüüka eri majadesse nendes domineerivate omaduste või nende valikute põhjal). Sõõlamiskübar laulab alati erineva laulu enne seda, kui ta hakkab uusi, esimese klassi õpilasi, sõõlama.

## Välislingid
*Sõõlamiskübara pilt
Lou Andreas-Salomé

**Lou Andreas-Salomé** (neiupõlvenimega **Louise von Salomé**, vene keeles Луиза Густавовна Саломе; 12. veebruar 1861 Peterburi – 5. veebruar 1937 Göttingen) oli vene päritolu saksa intellektuaal, kirjanik ja psühhoanalüütik.

Ta on tuntud eelkõige tutvuse poolest kirjanike ja teadlastega, kelle hulka kuulusid Sigmund Freud, Paul Rée, Rainer Maria Rilke jt.

Salomé sündis sõjaväelase perekonnas (tema isa oli armeekindral) ainsa tütrena. Lisaks oli tal 5 venda. Kuigi Natsi-Saksamaal sõimati teda Soome juudiks, olid tema vanemad Prantsusmaalt pärit hugenottide ja Põhja-Saksamaalt pärit luterlaste juurtega.

17-aastaselt palus Salomé 42-aastasel hollandi vaimulikul Hendrik Gillot'l end õpetada. Gillot õpetas talle teoloogiat, filosoofiat, maailma religioone ning prantsuse ja saksa kirjandust. Gillot oli temast nii sisse võetud, et kavatses oma naise maha jätta ja Saloméga abielluda. Selle vältimiseks põgenes neiu koos emaga Zürichisse, kus ta sai õppida ülikoolis. Seda reisi peeti kasulikuks ka tema tervise parandamiseks, sest sel ajal köhis ta verd.

21-aastaselt sõitis Salomé koos emaga Rooma. Sealses kirjanduslikus salongis tutvus ta Paul Réega, kellega hakkas kaks kuud hiljem kokku elama. Samal aastal tutvus ta Friedrich Nietzschega. Juba sama aasta oktoobris sõitsid nad Saksamaale tagasi, esialgu Leipzigisse, aga seejärel elasid Salomé ja Rée mitu aastat Berliinis.

1887 abiellus Salomé keeleteadlase Friedrich Carl Andreasega. Selles abielus puudus suguelu, Salomé oli vastu abielule kui institutsioonile ja pidas avalikult armukesi, aga sellegipoolest kestis see abielu kuni mehe surmani 1930.

Eriti lähedaseks sai Salomé Rainer Maria Rilkega. Ta oli Rilkest 15 aastat vanem. Nad tutvusid, kui Rilke oli 21-aastane, olid mitu aastat armukesed ja nende kirjavahetus jätkus kuni mehe surmani 1926. Just Salomé soovitas tal võtta endale kirjanikunimeks Rainer (tema kodanikunimi oli René). Salomé õpetas talle vene keelt, et Rilke saaks lugeda Lev Tolstoi (kellega Rilke hiljem kohtus) ja Aleksandr Puškini teoseid. Salomé tutvustas teda metseenidele ja teistele inimestele kunstimaailmas, jäädes Rilke nõuandja, usaldusaluse ja muusana kuni mehe surmani.

Salomé õppis Sigmund Freudilt psühhoanalüüsi ja töötas psühhoanalüütikuna, kuni oli 74-aastane.

Oma esimese romaani "Võitluses jumala eest" ("*Im Kampf um Gott*") kirjutas ta 1885. Ta avaldas mitu romaani, näidendit ja esseed, aga tänapäeval on need kõik vähetuntud.

Mõni päev pärast tema surma konfiskeeris gestaapo tema raamatukogu. Selle ettekäändena nimetati seda, et ta oli Sigmund Freudi õpilane, olevat praktiseerinud "juudi teadust" ja tema raamatukogus olevat olnud palju juudi autorite teoseid.
Hartford

**Hartford** on linn USA-s, Connecticuti osariigi pealinn ja rahvaarvult osariigi kolmas pärast Bridgeporti ja New Havenit. Linn asub Connecticuti jõe ääres Hartfordi maakonnas.

## Viited

## Välislingid
* Linna koduleht
Albany

**Albany** (varasema hollandi nimega *Fort Oranije*) on linn Ameerika Ühendriikides, New Yorgi osariigi pealinn. Linn asub Albany maakonnas umbes 220 km kaugusel New Yorgist põhjas Hudsoni jõe keskjooksul.

Elanike arv on 2020. aasta rahvaloenduse kohaselt 99 224. Aastal 2010 oli elanikke 97 856. Albany on elanike arvult osariigi kuues linn. Koos Schenectady, Troy ja Saratoga Springsiga moodustab ta pealinna-ala, kus elab üle miljoni inimese.

## Ajalugu
Albany on üks vanimaid eurooplaste asulaid algses kolmeteistkümnes koloonias. Asula rajasid 1614. aastal hollandlased. Seal elas ka Revalist pärit Martin Hoffman, kes tegeles kohapeal kaubavahetusega. Linnaõigused sai faktooria 1686. aastal pärast Briti ekspansiooni.

Alates 1797. aastast on Albany New Yorgi osariigi pealinn, jättes New Yorgile võimaluse kujuneda kommertskeskuseks.

## Vaata ka
*Albany-Schenectady eesti kool
*Fort Orange

## Viited

## Välislingid
*Linna koduleht
Tüümuse hüpoplaasia

**Tüümuse hüpoplaasia** (inglise *thymic hypoplasia*) on mitmetel selgroogsetel loomade (sealhulgas inimese) esinev tüümuse teatud lõpusetaskude arenematusest tingitud arenguhäire, mille korral tüümus on normaalsest väiksem või puudub ning on kas osaliselt või täielikult talitlusvõimetu.

Loomadest on haigust kirjeldatud hiirtel, kassidel, veistel, hobustel, koertel.

Inimestel teatakse kaasasündinud tüümuse hüpoplaasiat ka kui DiGeorge'i sündroomi, kus tüümuse ja kõrvalkilpnäärmete arenematusega kaasnevad vereringeelundite deformatsioonid, hüpokaltseemia ja rakulise immuunsuse puudulikkus.
 
## Viited
Neeruamüloidoos

**Neeruamüliodoos** (ladina keeles *amyloidosis renis*) on neerude ainevahetuse haigus, millele on iseloomulik amüloidse valgu kogunemine neerude rakuvahelisse ruumi.

## Välislingid
*Haigusest Inimene.ee terviseportaalis
Zoja Golubeva

**Zoja Golubeva** (sünninimi **Zoja Sadovskaja**; sündinud 30. aprillil 1967 Minskis) on 16-kordne naiste maailmameister rahvusvahelises kabes (1986, 1988, 1990–1992, 1994–2000, 2010, 2013, 2015 ja 2017). 

Ta on pärit Valgevenest. Pärast abiellumist elab ta alates 1988. aastast Lätis. 

Ta kaksikõde Olga  Sadovskaja (1967–2019) oli kabes rahvusvaheline meister.

## Kirjandus
*Полянская Н.В. Кудесницы шашек: Е. Михайловская, Л. Сохненко, Е. Альтшуль, О. Левина, З. Садовская. — Moskva: Физкультура и спорт, 1988. — 192 lk.